Kaupo Kukli

Kaupo Kukli (sündinud 22. detsembril 1967) on eesti materjaliteadlane, Tartu Ülikooli materjaliteaduse professor.

Ta on kuulunud Eesti enam viidatud teadlaste sekka."Kes on mõjukaimad Eesti teadlased?" Delfi Forte, 16. märts 2009

 Elulugu 
Ta lõpetas 1986. aastal Põlva Ühisgümnaasiumi kuldmedaligaMedalistid Põlva Kool ja astus Tartu Ülikooli. 1993. aastal kaitses ta magistritöö "Investigation of atomic layer epitaxial growth of tantalum oxide thin films" (juhandaja Jaan Aarik) ja 1999. aastal doktoriväitekirja "Atomic layer deposition of artifically structured dielectric materials" (juhendaja Lembit Pung).Kaupo Kukli ETIS

Ta töötas Helsingi Ülikoolis külalisteadurina ning Tartu Ülikoolis tahkiskihtide füüsika vanemteaduri ja juhtivteadurina. 2021. aastast on ta Tartu Ülikooli materjaliteaduse professor.

2016. aastal valiti ta kolmeks aastaks Eesti Teaduste Akadeemia uurija-professoriks."Kaupo Kukli valiti teaduste akadeemia uurija-professoriks" Tartu Postimees, 26. jaanuar 2016 2022. aastal kandideeris ta koos Heikki Junnineni ja Toomas Rõõmuga Eesti Teaduste Akadeemia akadeemiku kohale füüsika valdkonnas."Kolmele akadeemikukohale kandideerib kaheksa teadlast" Sirp, 14. oktoober 2022

 Tunnustus 
2007. aastal pälvis Kaupo Kukli koos kolleegidega (Jaan Aarik, Aleks Aidla, Väino Sammelselg, Teet Uustare) dielektriliste materjalide vallas tehtud uurimustetsükli eest Eesti Vabariigi teaduspreemia."Akadeemikute valimised 2022: kes on Kaupo Kukli?" ERR Novaator, 24. november 2022

2017. aastal pälvis ta Tartu Ülikooli medali.Tartu Ülikooli medali kavalerid Tartu Ülikool (vaadatud 7. detsembril 2022)

 Viited 

 Välislingid 
 "Tudengite iseseisva töö saab edukalt asendada vikiartikli kirjutamisega" Wikimedia Eesti, 7. veebruar 2022

Kategooria:Eesti materjaliteadlased
Kategooria:Tartu Ülikooli loodus- ja täppisteaduste valdkonna professorid
Kategooria:Sündinud 1967